Полацкая цэнтральная гарадская бальніца

УАЗ «Полацкая цэнтральная гарадская бальніца» — комплекс лячэбна-прафілактычных устаноў Полацкага раёна. Будынак ЦГБ знаходзіцца ў Полацку. Гісторыя У 1917 годзе ў Полацку функцыянавалі 2 бальніцы (земская і яўрэйская), працавалі дзве амбулаторыі (школьная і гарадская). У 1921 годзе на базе земскай бальніцы і фінляндскага шпіталя адкрылася Народная бальніца, у якой фунцыянавала некалькі аддзяленняў — тэрапеўтычнае, хірургічнае, венералагічнае, інфекцыйнае і гінекалагічнае. Адразу пасля вайны былі адноўлены будынкі гарадской бальніцы і радзільнага дома. У 1948 годзе быў адкрыты анкалагічны дыспансер, а ў 1956 годзе — абласная псіханеўралагічная бальніца, у 1960 годзе — стаматалагічная паліклініка. У 1947 годзе быў узведзены будынак чыгуначнай бальніцы. На прамысловых прадпрыемствах і ў навучальных установах дзейнічала 20 пунктаў аховы здароўя. Медыцынскім абслугоўваннем палачан у 1985 годзе займалася 5 стацыянарных медыцынскіх устаноў на 1,5 тыс. ложкаў, шэраг паліклінік і дыспансераў, 5 аптэк, жаночая кансультацыя, дзіцячая малочная кухня. У іх працавала звыш 300 урачоў і 1 тысяча чалавек сярэдняга медыцынскага персаналу, правізараў, фармацэўтаў. У 2005 годзе была сфарміравана новая структура сістэмы аховы здароўя горада і раёна — дзяржаўная ўстанова аховы здароўя «Полацкая цэнтральная гарадская бальніца». Праведзены рэканструкцыі і капітальныя рамонты ў Полацкай цэнтральнай гарадской паліклініцы, дзіцячай паліклініцы, тэрапеўтычным корпусе, цэнтральнай гарадской бальніцы, анкалагічным дыспансеры. Структура Полацкай ЦГБ У склад дзяржаўнай установы аховы здароўя «Полацкая цэнтральная гарадская бальніца» на правах адасобленых структурных падраздзяленняў уваходзяць: Бабыніцкі фельчарска-акушэрскі пункт; Багатырская ўрачэбная амбулаторыя; Вароніцкая бальніца сястрынскага догляду; Ветрынская ўчастковая бальніца; Гаранская ўрачэбная амбулаторыя; Гарчакоўская ўрачэбная амбулаторыя; Гомельскі фельчарска-акушэрскі пункт; Домнікаўскі фельчарска-акушэрскі пункт; Дрэтуньскі фельчарска-акушэрскі пункт; Залескі фельчарска-акушэрскі пункт; Заскаркаўскі фельчарска-акушэрскі пункт; Захарніцкі фельчарска-акушэрскі пункт; здраўпункты; Карпекаўскі фельчарска-акушэрскі пункт; Льнозавадскі фельчарска-акушэрскі пункт; Маласітнянскі фельчарска-акушэрскі пункт; медыка-санітарная частка ААТ «Полацк — Шкловалакно»; Нацкі фельчарска-акушэрскі пункт; Палатоўская бальніца сястрынскага догляду; Паметніцкі фельчарска-акушэрскі пункт; Полацкая гарадская бальніца № 1; Полацкая гарадская паліклініка № 1; Полацкая гарадская паліклініка № 2; Полацкая дзіцячая паліклініка; Полацкая стаматалагічная паліклініка; Полацкая цэнтральная гарадская бальніца; Полацкая цэнтральная гарадская паліклініка; Полацкі міжраённы анкалагічны дыспансер; Руднянскі фельчарска-акушэрскі пункт; Станцыя пералівання крыві; Станцыя хуткай і неадкладнай медыцынскай дапамогі; Сестрынкоўская бальніца сястрынскага догляду; Трасніцкі фельчарска-акушэрскі пункт; Трудаўскі фельчарска-акушэрскі пункт; Сестрынкоўская бальніца сястрынскага догляду; Чарнаруцкі фельчарска-акушэрскі пункт; Шпакаўшчынскі фельчарска-акушэрскі пункт; Юравіцкі фельчарска-акушэрскі пункт. Спецыялізаваную медыцынскую дапамогу: псіхатэрапеўтычную, псіхіятрычную, наркалагічную і псіхалагічную аказвае Полацкая абласная псіхіятрычная бальніца. Зноскі Літаратура Козел, О. В. Развитие здравоохранения в Полоцке в 20-е годы XX в. / О. В. Козел // Здравоохранение. — 2004. — № 11. — С. 59-61. Медыцынскае абслугоўванне // Памяць: Полацк : гісторыка-дакументальныя хронікі гарадоў і раёнаў Беларусі / рэдкал.: Г. П. Пашкоў [і інш.]; склад. С. С. Чарняўская; навук. рэд.: Г. В. Штыхаў, С. В. Тарасаў; мастак Э. Э. Жакевіч. — Мінск : БелЭн, 2002. — С. 698. Спасылкі Сайт Полацкай цэнтральнай гарадской бальніцы Архівавана 18 лютага 2020.